CELEX: 62021TN0080
Language: lt
Date: 2021-02-05 00:00:00
Title: Byla T-80/21: 2021 m. vasario 5 d. pareikštas ieškinys byloje Cargolux / Komisija

2021 3 22   
            
            
               LT
            
            
               Europos Sąjungos oficialusis leidinys
            
            
               C 98/35
            
         
      2021 m. vasario 5 d. pareikštas ieškinys byloje Cargolux / Komisija
      
      (Byla T-80/21)
      (2021/C 98/40)
      Proceso kalba: anglų
      
         Šalys
      
      
         Ieškovė: Cargolux Airlines International SA (Cargolux) (Sandweiler, Liuksemburgas), atstovaujama advokatų G. Goeteyn ir E. Aliende Rodríguez
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  nurodyti Sąjungai, kurią atstovauja Komisija, atlyginti žalą, kurią Cargolux patyrė dėl to, kad Komisija nesumokėjo mokėtinų delspinigių ir mokėtinų sudėtinių palūkanų pagal SESV 266 straipsnio pirmą dalį, vadovaujantis 2015 m. gruodžio 16 d. Sprendimu Cargolux Airlines International SA / Komisija (Byla T-39/11), taigi remiantis SESV 266 straipsnio antra dalimi, SESV 268 straipsniu ir SESV 340 straipsnio antra dalimi sumokėti šias sumas:
                  
                              i)
                           
                           
                              sumą, kurią sudaro mokėtini delspinigiai, t. y. delspinigiai nuo 39 900 000 EUR, taikant Europos centrinio banko refinansavimo operacijoms 2010 m. lapkričio 1 d. taikomą palūkanų normą (1 %), padidintą 3,5 %, už laikotarpį nuo 2011 m. vasario 15 d. iki 2016 m. vasario 5 d., o tai sudaro 8 075 972,03 EUR, arba taikant tokią palūkanų normą, kurią Bendrasis Teismas laikytų tinkama,
                           
                        
                              ii)
                           
                           
                              sumą, kurią sudaro mokėtinos sudėtinės palūkanos, t. y. palūkanos nuo mokėtinų delspinigių sumos už laikotarpį nuo 2016 m. vasario 5 d. iki tada, kai Komisija faktiškai sumokės reikalaujamą sumą (arba, jeigu Bendrasis Teismas atmestų Cargolux reikalavimą dėl mokėtinų sudėtinių palūkanų skaičiavimo nuo 2016 m. vasario 5 d., bent jau už laikotarpį nuo ieškinio pareiškimo iki to tada, kai Komisija faktiškai sumokės reikalaujamą sumą), taikant Europos centrinio banko refinansavimo operacijoms 2010 m. lapkričio 1 d. taikomą palūkanų normą (1 %), padidintą 3,5 % (arba taikant tokią palūkanų normą, kurią Bendrasis Teismas laikytų tinkama),
                           
                        
            
                  —
               
               
                  priteisti iš Komisijos visas Cargolux su šiuo procesu susijusias bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi vieninteliu pagrindu, susijusiu su tuo, kad Komisija nėra sutartimis įpareigota sumokėti kompensaciją, kurią sudaro bendrovei Cargolux mokėtini delspinigiai ir mokėtinos sudėtinės palūkanos, remiantis SESV 266 straipsnio antra dalimi, SESV 268 straipsniu ir SESV 340 straipsnio antra dalimi.